Венаны алғаны үшін медалі

«Венаны алғаны үшін» медалі — Ұлы Отан соғысы барысында Венаны алу құрметіне 1945 жылғы 9 маусымда КСРО Жоғарғы Кеңесі Президиумының Жарлығымен тағайындалған медаль.Соғысты-тарихи журнал, 205 б., Шуняков.

 Медаль туралы ереже 
«Венаны алғаны үшін» медалімен Қызыл Армияның, Әскери-Теңіз Флотының және НКВД әскерлерінің әскери қызметшілері — 1945 жылғы 16 наурыз бен 13 сәуір аралығында Венаны шабуылдау мен алуға тікелей қатысқандар, сондай-ақ осы қаланы алу кезіндегі жауынгерлік операцияларды ұйымдастырған және басқарған тұлғалар марапатталады.

«Венаны алғаны үшін» медалі кеуденің сол жағына тағылады және КСРО-ның басқа медальдары болған жағдайда «Кёнигсбергті алғаны үшін» медалінен кейін орналастырылады.

1995 жылғы 1 қаңтардағы жағдай бойынша «Венаны алғаны үшін» медалімен шамамен 277 380 адам марапатталған.

 Медальдің сипаттамасы 
«Венаны алғаны үшін» медалі жезден жасалған және диаметрі 32 мм болатын дұрыс дөңгелек пішінді. Медаль жобасының авторы — суретші Зворыкина.

Медальдің алдыңғы бетінде: ортасында «ЗА ВЗЯТИЕ ВЕНЫ» деген жазу, жоғарғы бөлігінде бесбұрышты жұлдызша, төменгі бөлігінде лавр бұтағы бейнеленген. Алдыңғы беті жиекпен қоршалған.

Медальдің артқы бетінде Венаның алынған күні — «13 апреля 1945» деген жазу бар, күннің үстінде бесбұрышты жұлдызша орналасқан.

 Дереккөздер 

Санат:КСРО медалдары